सीएम रघुवर दास ने चीन के शंघाई के दौरे में रांची को शंघाई बनाने की घोषणा कर दी. इसके तहत रांची में शंघाई टावर बनाने की बात कही. वैसे यह घोषणा भी हवा में ही है. किसी चीनी निवेशक से इस पर कोई करार नहीं हुआ है. तो क्या राज्य सरकार जनता के विकास के पैसे से सिर्फ अपने नाम के लिए इस तरह की गैरजरूरी निर्माण की बात सोच रही है. सीएम द्वारा रांची में शंघाई टावर बनाने की बात कहना भी झारखंड जैसे राज्य के प्राथमिक जरूरतों के विपरित है. जिस राज्य को पानी, बिजली, खाद्यान्न, शिक्षा, आवास और स्वास्थ्य जैसी बुनियादी जरूरतों को पूरी करने के लिए बड़े निवेश की जरूरत है, लेकिन सीएम कभी शंघाई टावर तो कभी टाइम्स स्क्वायर जैसे खर्चीले गैरजरूरी निर्माण को तरजीह देने में लगे हैं.